smcproject/ml-wiki-sentences huggingface dataset:
അവ സദ്യോജാതം, വാമദേവം, അഘോരം, തത്പുരുഷം, ഈശാനം എന്നിങ്ങനെ അറിയപ്പെടുന്നു.
ഇവയിൽ ഈശാനമുഖം മാത്രം ആകാശത്തേയ്ക്ക് ദർശനമായിരിയ്ക്കുന്നുവെന്നും മറ്റുള്ളവ യഥാക്രമം പടിഞ്ഞാറ്, വടക്ക്, തെക്ക്, കിഴക്ക് എന്നീ ദിശകളിലേയ്ക്ക് ദർശനമാണെന്നുമാണ് വിശ്വാസം.
ഈ നാലുമുഖങ്ങൾ കാണാൻ വേണ്ടിയാകണം നാലുഭാഗത്തും വാതിലുകൾ.
മഹാവിഷ്ണുവിന്റെ ശ്രീകോവിൽ ബ്രഹ്മാവിന്റെ/പഞ്ചമുഖശിവന്റെ ശ്രീകോവിലിന് വടക്കുഭാഗത്താണ്.
പതിവുപോലെ ചതുർബാഹുബിംബമാണ് ഭഗവാന് ഇവിടെയും.
മറ്റൊന്ന്, ക്ഷേത്രത്തിലുള്ള യക്ഷിപ്രതിഷ്ഠയാണ്.
അത്യപൂർവ്വമായി കാണപ്പെടുന്ന വാൽക്കണ്ണാടി രൂപത്തിലുള്ള പ്രതിഷ്ഠയാണ് യക്ഷിയുടേത്.
യക്ഷിപ്രതിഷ്ഠയ്ക്കുനേരെ മാത്രമായി വള്ളിപ്പടർപ്പ് വന്നിരിയ്ക്കുന്നതും കാണാം.
പിന്നൊന്ന്, നാലമ്പലത്തിനകത്തുതന്നെയുള്ള ഭദ്രകാളിപ്രതിഷ്ഠയാണ്.
കൊടുങ്ങല്ലൂരമ്മയായി വാഴുന്ന ഭദ്രകാളി ഇവിടെ വടക്കോട്ട് ദർശനമായി പ്രത്യേകശ്രീകോവിലിൽ പ്രതിഷ്ഠിയ്ക്കപ്പെട്ടിരിയ്ക്കുന്നു.
അതിനോട് ചേർന്നുള്ള സപ്തമാതൃപ്രതിഷ്ഠയും രസകരമാണ്.
സാധാരണയായി അത്യപൂർവ്വമായി മാത്രം കണ്ടുവരാറുള്ള വിഗ്രഹരൂപത്തിലുള്ള പ്രതിഷ്ഠകളാണ് ഇവിടെ സപ്തമാതൃക്കൾക്ക്.
സപ്തമാതൃക്കൾക്ക് അംഗരക്ഷകരായി ഗണപതിയും വീരഭദ്രനുമുണ്ട്.
ശ്രീകോവിൽച്ചുവരുകളിലെ അഷ്ടദിക്പാലകരൂപങ്ങളാണ് മറ്റൊരു പ്രത്യേകത.
ഇവിടെ അഷ്ടദിക്പാലകരെ ശ്രീകോവിലിന്റെ അതത് ഭാഗത്ത് ( ഇന്ദ്രൻ -കിഴക്ക്, അഗ്നി -തെക്കുകിഴക്ക്, യമൻ -തെക്ക്, നിര്യതി -തെക്കുപടിഞ്ഞാറ്, വരുണൻ -പടിഞ്ഞാറ്, വായു -വടക്കുപടിഞ്ഞാറ്, കുബേരൻ -വടക്ക്, ഈശാനൻ -വടക്കുകിഴക്ക്]] ചിത്രരൂപങ്ങളിൽ ആവിഷ്കരിച്ചിട്ടുണ്ട്.
അവർക്ക് നിത്യവും വിളക്കുവയ്പുമുണ്ട്.
മറ്റൊരു പ്രത്യേകത ഗണപതിയ്ക്ക് സമീപത്തുള്ള നാഗരാജപ്രതിഷ്ഠയാണ്.
മറ്റൊരു ക്ഷേത്രത്തിലും ഇത് കാണാൻ കഴിയില്ല.
നാലമ്പലത്തിന് പുറത്തും നാഗരാജപ്രതിഷ്ഠയുണ്ട്.
കൂടാതെ ശാസ്താപ്രതിഷ്ഠയും പ്രത്യേകതയാണ്.
പൂർണ്ണാപുഷ്കലാസമേതനായ ശാസ്താവിനെ ശിവലിംഗരൂപത്തിലുള്ള മൂന്ന് വിഗ്രഹങ്ങളിലായി പൂജിച്ചുവരുന്നു.
വനശാസ്താസങ്കല്പവുമുള്ളതിനാൽ മേൽക്കൂര തുറന്നിട്ടിരിയ്ക്കുകയാണ്.
വടക്കുംനാഥപ്രതിഷ്ഠയാണ് മറ്റൊരു പ്രത്യേകത.
നാലമ്പലത്തിനകത്ത് പ്രധാന ശ്രീകോവിലിൽനിന്ന് അല്പം മാറി മതിലിനോടുചേർന്നാണ് വടക്കുംനാഥപ്രതിഷ്ഠ.
അതിനാൽ പ്രദക്ഷിണം വയ്ക്കാൻ കഴിയില്ല.
പ്രതിഷ്ഠകൾ ശ്രീ പരമശിവൻ
ക്ഷേത്രത്തിലെ പ്രധാനപ്രതിഷ്ഠയായ ശ്രീ പരമശിവൻ ഇവിടെ അർദ്ധനാരീശ്വരനായി കുടികൊള്ളുന്നു.
നാലടിയോളം ഉയരം വരുന്ന സ്വയംഭൂവായ ശിവലിംഗം കിഴക്കോട്ട് ദർശനമായി പ്രതിഷ്ഠിയ്ക്കപ്പെട്ടിരിയ്ക്കുന്നു.
അർദ്ധനാരീശ്വരസങ്കല്പമായതിനാൽ പാർവ്വതീസാന്നിദ്ധ്യവും ശിവലിംഗത്തിലുണ്ട്.
തന്മൂലം ശിവശക്തി ഐക്യരൂപമായി പ്രതിഷ്ഠ കുടികൊള്ളുന്നു.
ഉപദേവതകൾ ദക്ഷിണാമൂർത്തി അഘോരമൂർത്തി മഹാവിഷ്ണു ബ്രഹ്മാവ്/പഞ്ചമുഖശിവൻ വടക്കുംനാഥൻ ഗണപതി ശാസ്താവ് വീരഭദ്രൻ ദുർഗ്ഗ ഭദ്രകാളി സപ്തമാതൃക്കൾ നാഗദൈവങ്ങൾ ബ്രഹ്മരക്ഷസ്സ് ഭൃംഗീരടി യക്ഷി പൂജാവിധികളും വിശേഷങ്ങളും നിത്യപൂജകൾ
നിത്യേന മൂന്ന് പൂജകൾ പടിത്തരമായുള്ള ഈ ക്ഷേത്രത്തിൽ രാവിലെ അഞ്ചുമണി മുതൽ പതിനൊന്നുമണി വരെയും വൈകീട്ട് അഞ്ചുമണി മുതൽ രാത്രി എട്ടുമണി വരെയും ദർശനം നടത്താം.
വേഴപ്പറമ്പ് മനയ്ക്കാണ് തന്ത്രാധികാരം.
എല്ലാ ശിവക്ഷേത്രങ്ങളിലും അതിഗംഭീരമായി ആചരിയ്ക്കപ്പെടുന്ന കുംഭമാസത്തിലെ മഹാശിവരാത്രി ഇവിടെയും അതിഗംഭീരമായി നടത്തപ്പെടുന്നു.
അന്ന് വിശേഷാൽ നാമജപവും ലക്ഷാർച്ചനയും ക്ഷേത്രത്തിലുണ്ടാകും.
അന്ന് രാത്രിയിൽ നടയടയ്ക്കില്ല.
രാത്രിയിലെ ഓരോ യാമത്തിലും യാമപൂജയും കലശാഭിഷേകവുമുണ്ടാകും.
ഇതും കാണുക Kunnath Thali Mahadeva Temple Chendamangalam എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
എറണാകുളം-ഗുരുവായൂർ റൂട്ടിൽ പറവൂരിൽ നിന്ന് ഏകദേശം അഞ്ച് കിലോമീറ്റർ വടക്കുമാറിയാണ് ചേന്ദമംഗലം സ്ഥിതി ചെയ്യുന്നത്.
അവിടെനിന്ന് അല്പം കൂടി പോയാൽ ക്ഷേത്രത്തിനു മുന്നിലെത്താം.
ദർശന സമയം ചിത്രശാല അവലംബം ↑ കുഞ്ഞികുട്ടൻ ഇളയതിന്റെ “108 ശിവക്ഷേത്രങ്ങൾ“ ↑ നൂറ്റെട്ട് ശിവക്ഷേത്രങ്ങൾ: കുഞ്ഞികുട്ടൻ ഇളയത്
ചേന്നാസ് നാരായണൻ നമ്പൂതിരിപ്പാട് ഇംഗ്ലീഷ് വിലാസം https://ml.wikipedia.org/wiki/Chennas_Narayanan_Namboodiripad ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
പതിനഞ്ചാം നൂറ്റാണ്ടിൽ കേരളത്തിൽ ജീവിച്ചിരുന്ന ഗണിതജ്ഞനും തന്ത്രപണ്ഡിതനുമായിരുന്നു ചേന്നാസ് നാരായണൻ നമ്പൂതിരിപ്പാട് .
വാസ്തുശാസ്ത്രത്തിലും ഗണിതത്തിലും തന്ത്രങ്ങളിലും ആധികാരികമായ ജ്ഞാനം കൈക്കൊണ്ടിരുന്ന അദ്ദേഹം രചിച്ച തന്ത്രസമുച്ചയം ഇന്നും ക്ഷേത്രനിർമ്മാണത്തിലും ക്ഷേത്രതന്ത്രങ്ങളിലും സർവാധികാരികമായ ഗ്രന്ഥമാണ്.
ചേന്ദമംഗലം ജൂതപ്പള്ളി ഇംഗ്ലീഷ് വിലാസം https://ml.wikipedia.org/wiki/Chendamangalam_Synagogue പുറത്തുനിന്നുള്ള കാഴ്ച്ച
എറണാകുളം ജില്ലയിലെ ചേന്ദമംഗലത്തുള്ള ജൂത ദേവാലയമാണ് ചേന്ദമംഗലം ജൂതപ്പള്ളി .
ഏകദേശം പതിനേഴാം നൂറ്റാണ്ടിലാണ് ഇത് നിർമ്മിക്കപ്പെട്ടത്.
ചരിത്രം ഉള്ളിൽ
1324-ൽ കോഴിക്കോട് നിന്ന് കൊല്ലം വരെ പത്ത് ദിവസം കൊണ്ട് യാത്ര ചെയ്ത ഇബ്ൻ ബത്തൂത്ത അഞ്ചാം ദിവസം കുഞ്ചക്കരി എന്ന പ്രദേശത്തെത്തുകയുണ്ടായി.
ഇവിടം സംബന്ധിച്ച് അദ്ദേഹത്തിന്റെ വിവരണം ഇങ്ങനെയായിരുന്നു.
“ ഒരു കുന്നിൻ മുകളിലാണിത്. ഇവിടത്തെ വാസികൾ ജൂതന്മാരാണ്. ഇവരുടെ ഗവർണറായി ഒരു ജൂതൻ തന്നെയാണുള്ളത്. കൊല്ലം ഭരണാധികാരിക്ക് ഒരു തുക കപ്പമായി ഇവർ നൽകുന്നുണ്ട്. ”
കേരളത്തിലെ ജൂതന്മാരുടെ ഗാനങ്ങൾ പഠിച്ച പി.എം. ജുസ്സേ ജൂതന്മാരുടെ സ്വയം ഭരണവും കുന്നിന്റെ മുകളിലുള്ള സ്ഥാനവും അടിസ്ഥാനമാക്കി കുഞ്ചക്കരി ചേന്ദമംഗലമാണെന്ന് അനുമാനിക്കുകയുണ്ടായി.
ഇവിടെ ആദ്യ ദേവാലയം പണിഞ്ഞത് 1420-ലാനെന്നും ഇത് 1614-ലും പിന്നീട് പതിനേഴാം നൂറ്റാണ്ടിൽ തന്നെ മറ്റൊരിക്കലും പുതുക്കിപ്പണിഞ്ഞിരുന്നു എന്നാണ് വിശ്വാസം.
1661-ൽ പോർച്ചുഗീസുകാർ മട്ടാഞ്ചേരി ജൂതപ്പള്ളി കത്തിച്ചതുപോലെതന്നെ ഈ ദേവാലയവും ആക്രമിച്ചിരിക്കാൻ സാദ്ധ്യതയുണ്ട്.
കേരള സർക്കാരിന്റെ ആർക്കിയോളജി വിദഗ്ദ്ധരുടെ അഭിപ്രായത്തിൽ ഈ ദേവാലയം 1565-ൽ നിർമ്മിക്കപ്പെടുകയും 1621-ൽ പുതുക്കിപ്പണിയുകയും ചെയ്തതാവാനാണ് സാദ്ധ്യത.
1817-ൽ ഇവിടം സന്ദർശിച്ച ആംഗ്ലിക്കൻ മിഷനറി തോമസ് ഡോസൺ നാശോന്മുഖമായ നിലയിലാണ് ജൂതപ്പള്ളി കണ്ടത്.
1780-90 കാലത്ത് ടിപ്പു സുൽത്താൻ പറവൂരും മാളയിലും ചേന്ദമംഗലത്തുമുള്ള ജൂത ദേവാലയങ്ങൾ നശിപ്പിച്ചിരുന്നു എന്നാണ് ഇദ്ദേഹം രേഖപ്പെടുത്തിയിട്ടുള്ളത്.
നൂറുകണക്കിന് ജൂതന്മാർ ഇവിടെ ഉണ്ടായിരുന്നതായി കണക്കാക്കപ്പെടുന്നു.
ജൂതന്മാർ ഇസ്രായേലിലേയ്ക്ക് കുടിയേറിയതിനെത്തുടർന്ന് 1980കളിൽ ഇവിടെ പത്തൊൻപത് ജൂതന്മാരേ ഉണ്ടായിരുന്നുള്ളൂ.
ഇരുപത്തൊന്നാം നൂറ്റാണ്ടിന്റെ തുടക്കത്തോടെ ഇവിടെയുള്ള അവസാന ജൂതന്മാരും ഇസ്രായേലിലേയ്ക്ക് കുടിയേറുകയോ മരിച്ചുപോവുകയോ ചെയ്തിരുന്നു.
ഇതോടെ ആർക്കിയോളജി വകുപ്പ് ഈ കെട്ടിടം ഏറ്റെടുക്കുകയും അറ്റകുറ്റപ്പണികൾ നടത്തുകയും ചെയ്തു.
നിർമിതി സാറയുടെ സ്മാരകശില
മട്ടാഞ്ചേരി ജൂതപ്പള്ളി കഴിഞ്ഞാൽ ഏറ്റവും വലിപ്പമുള്ള ജൂതദേവാലയമാണ് ഇത്.
പരമ്പരാഗത കേരള വാസ്തുവിദ്യയും പാശ്ചാത്യ സാങ്കേതികവിദ്യയും ഇതിന്റെ നിർമിതിയിൽ ഉപയോഗിക്കപ്പെട്ടിട്ടുണ്ട്.
കൊത്തുപണികളോടു കൂടിയ അൾത്താര, പല നിറങ്ങൾ പൂശിയ ഉയർന്ന മച്ച്, മരം കൊണ്ടുണ്ടാക്കിയ മട്ടുപ്പാവ് എന്നിവ എടുത്തുപറയത്തക്കതാണ്.
സ്ത്രീകൾക്കു മാത്രമായി ഒരു മട്ടുപ്പാവും ഇങ്ങോട്ട് പ്രവേശിക്കുവാനായി പ്രത്യേക കോവണിയുമുണ്ട്.
സിനഗോഗിന്റെ കിഴക്ക് ഭാഗത്തായി ഒരു സെമിത്തേരിയുണ്ട്.
ശവകുടീരത്തിൽ സ്ഥാപിച്ചിരുന്ന ശിലാലിഖിതമെന്ന് കരുതുന്ന ഒരു ശേഷിപ്പ് ദേവാലയത്തിന്റെ മുന്നിലായുണ്ട്.
സിനഗോഗിന്റെ ആദ്യ അംഗങ്ങളിലൊരാളിന്റേതാവും ഇത് എന്ന് കരുതപ്പെടുന്നു.
1268-ലേതെന്ന് കാലഗണന നടത്തിയിട്ടുള്ള ഈ സ്മാരകശില സാറ എന്ന ജൂതസ്ത്രീയുടേതാണെന്ന് നിർണ്ണയിക്കപ്പെട്ടിട്ടുണ്ട്.
ഹീബ്രൂ ഭാഷയിലാണ് ഇത് എഴുതപ്പെട്ടിട്ടുള്ളത്.
1936-ൽ കൊച്ചി രാജ്യത്തെ പുരാവസ്തു വകുപ്പ് ഇത് സംരക്ഷിച്ച് സ്ഥാപിക്കുകയുണ്ടായി.
മറ്റു പല ശിലാ ലിഖിതങ്ങളും ഇവിടെ നിന്ന് ലഭിച്ചിട്ടുണ്ട്.
ഈ സിനഗോഗ് മുസിരിസ് പൈതൃക പദ്ധതിയുടെ ഭാഗമാണ്.
കേരള പുരാവസ്തു വകുപ്പിന്റെ ഒരു മ്യൂസിയം ഇവിടെ പ്രവർത്തിക്കുന്നുണ്ട്.
ചിത്രശാല അൾത്താര കൊത്തുപണികൾ മുകളിൽ നിന്നുള്ള വീക്ഷണം മുകളിലെ മുറി മച്ചിലെ ചിത്രപ്പണികൾ കൊത്തുപണികൾ അവലംബങ്ങൾ Chendamangalam Synagogue എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ചേന്ദമംഗലം മുണ്ടുകൾ ഇംഗ്ലീഷ് വിലാസം https://ml.wikipedia.org/wiki/Chendamangalam_Dhoties ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
കേരളത്തിലെ എറണാകുളം ജില്ലയിലെ ചേന്ദമംഗലത്ത് നിർമ്മിക്കുന്ന പ്രശസ്തമായ ഒരു കൈത്തറി ഉൽപ്പന്നമാണ് ചേന്ദമംഗലം മുണ്ടുകൾ ( Chendamangalam Dhoties Set Mundu ).
ഭൂപ്രദേശസൂചികപദവി ലഭിച്ച ചേന്ദമംഗലം മുണ്ടുകൾക്ക് വിപണിയിൽ ഏറെ സ്വീകാര്യതയുണ്ട്.
ഒന്നര നൂറ്റാണ്ടിന്റെ രേഖപ്പെട്ട ചരിത്രം കൈത്തറിക്ക് ഉണ്ട്.
ഈ ചരിത്രം അത് പാലിയം എന്ന കുടുംബവുമായി ബന്ധപ്പെട്ടു കിടക്കുന്നു.
പരമ്പരാഗതമായി കൊച്ചിരാജാവിന്റെ മന്ത്രിസ്ഥാനം അലങ്കരിച്ചിരുന്ന പാലിയത്തച്ചന്മാരുടെ ആസ്ഥാനമായിരുന്നു ചേന്ദമംഗലം.
ഈ നാടിന്റ പേരിൽ നിന്നാണ് കൈത്തറിക്ക് ഈ പേര് ലഭിച്ചത്.
പ്രധാന വിപണി എറണാകുളം ജില്ലയിലെ ചേന്ദമംഗലം തന്നെയാണ്.
സഹകരണസംഘങ്ങളോട് ചേർന്നുള്ള സ്റോറുകളിലാണ് വില്പന.
അടുത്ത പട്ടണമായ പറവൂരിലും സംഘങ്ങൾക്ക് സ്വന്തം വില്പനശാലകളുണ്ട്.
ഉത്സവക്കാലത്ത് കേരളത്തിലെ വിവിധ പട്ടണങ്ങളിൽ സംഘങ്ങൾ പ്രദർശന- വില്പനശാലകൾ തുറക്കും.
സംസ്ഥാനത്തിനകത്തും പുറത്തുമുള്ള ഹാൻടെക്സ് ഷോറൂമുകളിലും ചേന്ദമംഗലം കൈത്തറി ലഭ്യമാണ്.
വിദേശത്തേക്കും ആവശ്യാനുസാരം വസ്ത്രങ്ങൾ എത്തിക്കുന്നു.
അംഗീകാരം ലോക വ്യാപാര സംഘടനയിൽ (WTO) അംഗമെന്ന നിലയ്ല് ഇന്ത്യൻ ഉൽ‌പ്പന്നങ്ങൾക്ക് ഭൂമിശാസ്ത്ര സൂചകോൽപന്നങ്ങളിൽ കേരളത്തിൽ നിന്നുള്ള ഒരു ഭൂമിശാസ്ത്ര സൂചകോൽപന്നമായി  അംഗീകിച്ചു.
ചേന്ദമംഗലം കൈത്തറി നെയ്ത്ത് സഹകരണ സംഘത്തിന് മികച്ച വ്യവസായ സഹകരണ സംഘത്തിനുള്ള ജില്ലാ സഹകരണ ബാങ്ക് അവാർഡ് ലഭിച്ചു.
അംലംബം
ചേന്ദമംഗല്ലൂർ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Chennamangallur
11°18′0″N 75°58′30″E ﻿ / ﻿ 11.30000°N 75.97500°E ﻿ / 11.30000; 75.97500 കോഴിക്കോട് ജില്ലയുടെ തെക്കു കിഴക്ക് ഭാഗത്ത് മുക്കം ഗ്രാമ പഞ്ചായത്തിലെ ഇരുവഴിഞിപ്പുഴക്കരയിലെ ഒരു ഗ്രാമമാണ് ചേന്ദമംഗല്ലൂർ .
എ.ഡി. 1815 ൽ മൈസൂർ ഭരണാധികാരി മലബാറിലെ കരം പരിവിന് ഏർപ്പെടുത്തിയ പൈമാശി കണക്കുകളിലാണ് ഇന്നത്തെ ചേന്ദമംഗ്ളലൂർ പ്രത്യക്ഷപ്പെട്ടത വിദ്യാഭ്യാസ സ്ഥാപനങ്ങൾ ഇസ്ലാഹിയ കോളേജ് ഇസ്ലാഹിയ്യ മീഡിയ അക്കാദമി അൽ ഇസ്ലാഹ് ഇംഗ്ലീഷ് സ്കൂൾ സ്കൂൾ ഓഫ് ഖുർആൻ ആൻറ് സയൻസ് സുന്നിയ്യ അറബിക് കോളേജ് ചേന്ദമംഗല്ലൂർ എച്ച്.എസ്.എസ് ജി.എം.യു.പി സ്കൂൾ ഗുഡ് ഹോപ്പ് ഇംഗ്ലീഷ് സ്കൂൾ Heavens Quranic Preschool അതിരുകൾ പടിഞ്ഞാറ്: മണാശ്ശേരി കിഴക്ക് : കാരശ്ശേരി, തെക്ക് : കൊടിയത്തൂർ വടക്ക് : മൊക്കം/ മുക്കം
↑ http://www.cmronweb.com/pages/history.htm
ട്രൈബ്യൂണൽ
ട്രൈബ്യൂണൽ എന്നത് ഒരു ഔപചാരിക കോടതി അല്ലെങ്കിൽ അതിനോട് സമാനമായ സ്ഥാപനമാണ്, ഇത് ഒരു പ്രത്യേക വിഷയത്തിൽ അധികാരമുള്ളതാണ്.
ഇത് സാധാരണയായി ഒരു സ്വതന്ത്ര സ്ഥാപനമാണ്, പക്ഷേ ഇത് ഒരു സ്വകാര്യ കമ്പനി അല്ലെങ്കിൽ സർക്കാരിന്റെ ഒരു ഭാഗമായിരിക്കാം.
വിവിധ തർക്കങ്ങൾ കൈകാര്യം ചെയ്യുന്ന ജുഡീഷ്യൽ അധികാരങ്ങളാൽ ശാക്തീകരിക്കപ്പെട്ട അർദ്ധ ജുഡീഷ്യൽ ബോഡികളാണ് ട്രിബ്യൂണലുകൾ.
ഇന്ത്യയിലെ ട്രൈബ്യൂണലുകൾ വിവിധ ഭരണപരവും നികുതിയുമായി ബന്ധപ്പെട്ടതുമായ തർക്കങ്ങൾ പരിഹരിക്കുന്നതിനുള്ള അർദ്ധ ജുഡീഷ്യൽ ബോഡികളാണ്.
Tribunal എന്ന വാക്ക് ലാറ്റിൻ ഭാഷയിൽ നിന്നാണ് ഉരുത്തിരിഞ്ഞത്, അതിന്റെ അർത്ഥം "അധികാരം നൽകിയവർ" എന്നാണ്.
ഈ വാക്ക് ആദ്യമായി ഇംഗ്ലീഷിൽ ഉപയോഗിച്ചത് 16-ാം നൂറ്റാണ്ടിൽ ആണ്.
ഇന്ത്യയിൽ, Tribunal എന്ന വാക്ക് വിവിധ തരത്തിലുള്ള കോടതികളും അതിനോട് സമാനമായ സ്ഥാപനങ്ങളും സൂചിപ്പിക്കാൻ ഉപയോഗിക്കുന്നു, ഉദാഹരണത്തിന്: സെൻട്രൽ അഡ്മിനിസ്ട്രേറ്റീവ് ട്രൈബ്യൂണൽ ദേശീയ ഹരിതട്രൈബ്യൂണൽ ഇൻകം ടാക്സ് അപ്പേല്ലേറ്റ് ട്രൈബ്യൂണൽ മോട്ടോർ ആക്‌സിഡന്റ് ക്ലെയിംസ് ട്രൈബ്യൂണൽ (MACT) വിവിധ ട്രൈബ്യൂണലുകൾ അഡ്മിനിസ്ട്രേറ്റീവ് ട്രൈബ്യൂണലുകൾ (ഇത് സർക്കാർ നടപടികളുടെ നിയമപരമായ ബാധ്യതകൾ നിർണ്ണയിക്കാൻ അധികാരമുള്ളതാണ്. കേന്ദ്ര അഡ്മിനിസ്ട്രേറ്റീവ് ട്രൈബ്യൂണൽ സംസ്ഥാന അഡ്മിനിസ്ട്രേറ്റീവ്ട്രൈബ്യൂണൽ ആംഡ് ഫോഴ്‌സസ് ട്രൈബ്യൂണൽ (ഇത് ഇന്ത്യയിലെ സായുധസേനകളുമായി ബന്ധപ്പെട്ട തർക്കങ്ങൾ പരിഹരിക്കുന്നു.)
ട്രോംബേ ഇംഗ്ലീഷ് വിലാസം https://ml.wikipedia.org/wiki/Trombay
മുംബൈ നഗരത്തിന്റെ വടക്കു കിഴക്കായി സ്ഥിതി ചെയ്യുന്ന നഗരപ്രാന്തപ്രദേശമാണ് ട്രോംബേ.
വി.എൻ. പുരവ് മാർഗ്ഗ് എന്ന പാതയുടെ ഒരു ശാഖ അവസാനിക്കുന്നത് ഇവിടെയാണ്.
ഒരു കാലത്ത് ഈ പ്രദേശം ഏകദേശം 8 കി.
മീ നീളവും അത്ര തന്നെ വീതിയുമുള്ള ഒരു ദ്വീപായിരുന്നു.
ഇന്നും പതിനേഴാം നൂറ്റാണ്ടിന്റെ തുടക്കത്തിൽ നിർമ്മിക്കപ്പെട്ട പോർച്ചുഗീസ് പള്ളികളുടെ അവശിഷ്ടങ്ങൾ ഇവിടങ്ങളിൽ കാണാം.
ദ്വീപിലെ ആദ്യകാലവാസികൾ മുക്കുവരായിരുന്നു.
ഇന്നും ട്രോംബേ കോളിവാഡാ എന്നറിയപ്പെടുന്ന മുക്കുവഗ്രാമം ഇവിടെയുണ്ട്.
മുംബൈയിൽ തന്നെ ഏറ്റവും പഴക്കമേറിയ മോസ്ക്കുകളിലൊന്ന് ട്രോംബേയ്ക്കടുത്തുള്ള പായ്‌ലിപാഡാ എന്ന സ്ഥലത്ത് സ്ഥിതി ചെയ്യുന്നു.
താനെ ക്രീക്ക് അറബിക്കടലിനോടു ചേരുന്ന ഭാഗമാണിത്.
നാവികസേനയുടെ ചില യൂണിറ്റുകൾ, ഭാഭാ ആണവ ഗവേഷണ കേന്ദ്രം , അണുശക്തി നഗർ , എസ്സെൽ സ്റ്റുഡിയോ തുടങ്ങിയവ ട്രോംബേയ്ക്കടുത്താണ്.
1430 മെഗാവാട്ട് ശേഷിയുള്ള ഒരു താപവൈദ്യുതനിലയവും ഇവിടെ പ്രവർത്തിക്കുന്നു.
ഏറ്റവുമടുത്ത സബർബൻ റെയിൽവേ സ്റ്റേഷൻ ഹാർബർ ലൈനിലെ മാൻഖുർദ് ആണ് അവലംബം
ട്രോംബോൺ ഇംഗ്ലീഷ് വിലാസം https://ml.wikipedia.org/wiki/Trombone
ബ്രാസ് വിഭാഗത്തിൽപ്പെട്ട ഒരു വാദ്യോപകരണം .
ഇതിന് ട്രംപറ്റുമായി അടുത്ത ബന്ധം കാണാം.
വലിയ ട്രംപറ്റ് എന്നതിനുള്ള ഇറ്റാലിയൻ പേരാണ് ട്രോംബോൺ.
പുൾ-പുഷ് എന്നർഥം വരുന്ന 'സാക്ബട്ട്' എന്ന പേരാണ് പുരാതനകാലത്ത് ഇംഗ്ലീഷുകാർ ഇതിനു നൽകിയിരുന്നത്.
ട്രോംബോൺ വായിക്കുന്ന രീതിയാണ് ഈ പേരിലൂടെ പ്രതിഫലിക്കുന്നത്.
മൂന്നുഭാഗങ്ങളായുളള ട്രോംബോണിന്റെ കുഴലിന് മൂന്നുമീറ്ററോളം ദൈർഘ്യമുണ്ട്.
ഒരറ്റത്ത് കപ്പിന്റെ രൂപത്തിലുള്ള മൗത്ത്പീസ് ഘടിപ്പിച്ചിരിക്കുന്നു.
വളഞ്ഞ രൂപത്തിലുള്ള 'ബെൻ' എന്ന ഭാഗം ഇടതു തോളിൽ അമർത്തിയാണ് ട്രോംബോൺ വായിക്കുന്നത്.
അധരങ്ങൾ കപ്പിലമർത്തി വായു ഊതിവിട്ട് ശബ്ദം പുറപ്പെടുവിക്കുന്നു.
ഏഴ് അടിസ്ഥാന സ്വരങ്ങൾ ഇതിലുണ്ട്.
ട്രോംബോൺ വായിക്കുന്ന വലതു കൈ വായ്ഭാഗത്തോടടുത്തിരിക്കുമ്പോൾ ഉയർന്ന സ്വരം ലഭിക്കുന്നു.
കൈ മുന്നോട്ട് ചലിപ്പിക്കുമ്പോൾ കുഴലിന് ദൈർഘ്യം വർധിക്കുകയും സ്വരം താഴുകയും ചെയ്യുന്നു.
കൈകളും കർണപുടങ്ങളും അതിവിദഗ്ദ്ധമായി ഉപയോഗിക്കേ ഒരു വാദ്യോപകരണമാണിത്.
ട്രോംബോൺ വലിപ്പമേറിയ ഒരു ഉപകരണമായതിനാൽ അതിനെ പരിഷ്കരിച്ച് 'ടെനർ- ബാസ് ട്രോംബോണി'ന് രൂപം നൽകിയിട്ടുണ്ട്.
ഇതിലുള്ള വാൽവ് സ്വരങ്ങൾ വായിക്കാൻ സഹായിക്കുന്നു.
1400 -കളിലാണ് ട്രോംബോണിന് രൂപം നൽകപ്പെട്ടത്.
പള്ളികളിലെ സംഗീതമേളകളിൽ ആദ്യ കാലത്ത് ഇതുപയോഗിച്ചിരുന്നു.
1600 -കളിൽ ഗിയോവന്നി ഗബ്രിയെ പോലെയുള്ള സംഗീത വിദഗ്ദ്ധർ ട്രോംബോൺ ഉപയോഗിച്ചു തുടങ്ങി.
1700 -കളിൽ വയലിനും ക്ലാറിനെറ്റും മറ്റും വന്നതോടെ ട്രോംബോൺ ഉപേക്ഷിക്കപ്പെട്ട നിലയിലായി.
എങ്കിലും 1800 -കളിൽ ഗ്ലച്ചും മൊസാർട്ടും ട്രോംബോണിനു പുതുജീവൻ നൽകുകയുണ്ടായി.
മൊസാർട്ടിന്റെ 'ഡോൺഗിയോവന്നി'യിൽ ഇതിന്റെ ഉപയോഗം ഏറെ ശ്രദ്ധേയമായി തീർന്നു.
1808-ൽ ബീഥോവന്റെ സിംഫണിയിലും ട്രോംബോൺ ഉപയോഗിക്കപ്പെട്ടു.
തുടർന്ന് വാഗ്നറും സ്ട്രോസ്സും ഇതിന് അധിക പ്രാധാന്യം കല്പിക്കുകയും ചെയ്തു.
പില്ക്കാലത്ത് ജാസ് ട്രോംബോണിസ്റ്റുകളാണ് ട്രോംബോണിനു കൂടുതൽ പ്രചാരം നേടിക്കൊടുത്തത് കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ട്രോംബോൺ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ട്രോഗൺസ് ഇംഗ്ലീഷ് വിലാസം https://ml.wikipedia.org/wiki/Trogon
ട്രോഗൺസ് , ക്വറ്റ്സൽ എന്നിവ  ട്രൊഗോണിഡേ കുടുംബത്തിലും ട്രൊഗോണിഫോംസ് നിരയിലും ഉൾപ്പെടുന്ന പക്ഷികൾ ആകുന്നു.
ഈ കുടുംബത്തിൽ ഏഴ് ജീനസും 39 സ്പീഷീസുകളുമുണ്ട്.
ആദ്യകാല ഇയോസീൻ കാലഘട്ടത്തിലെ ട്രോഗൺസ് ഫോസിലുകൾക്ക് ഏകദേശം 49 ദശലക്ഷം വർഷങ്ങൾ പഴക്കമുള്ളതായി കണക്കാക്കപ്പെടുന്നു.
ആദ്യമിത് കൊറാസിഫോംസ് നിരയിലെ അംഗങ്ങളാണെന്നു കണക്കാക്കപ്പെടുന്നു.
മൌസ്ബേർഡ് പക്ഷികളോടും മൂങ്ങകളോടും ഇവ വളരെ അടുത്തബന്ധം പുലർത്തുന്നു.
"ട്രോഗൺസ് " എന്ന വാക്കിന്റെ തത്തുല്യ ഗ്രീക്ക് പദം "നിബ്ലിംഗ്" എന്നാണ്.
ഈ പക്ഷികൾ വൃക്ഷങ്ങളിൽ ദ്വാരങ്ങൾ ഉണ്ടാക്കി കൂടുകൾ നിർമ്മിക്കുന്നതിനെ ഇത് സൂചിപ്പിക്കുന്നു.
സ്പീഷീസ് ലിസ്റ്റ്
Harpactes
Apaloderma
Priotelus Quetzals
Euptilotis
Pharomachrus Phylogeny of Genera based on Moyle (2005) Order Trogoniformes Family Trogonidae Genus Apaloderma Narina trogon , Apaloderma narina Bare-cheeked trogon , Apaloderma aequatoriale Bar-tailed trogon , Apaloderma vittatum Genus Apalharpactes Javan trogon , Apalharpactes reinwardtii Sumatran trogon Apalharpactes mackloti Genus Harpactes Malabar trogon , Harpactes fasciatus Red-naped trogon , Harpactes kasumba Diard's trogon , Harpactes diardii Philippine trogon , Harpactes ardens Whitehead's trogon , Harpactes whiteheadi Cinnamon-rumped trogon , Harpactes orrhophaeus Scarlet-rumped trogon , Harpactes duvaucelii Red-headed trogon , Harpactes erythrocephalus Orange-breasted trogon , Harpactes oreskios Ward's trogon , Harpactes wardi Genus Priotelus Cuban trogon , Priotelus temnurus Hispaniolan trogon , Priotelus roseigaster Genus Trogon Black-headed trogon , Trogon melanocephalus Citreoline trogon , Trogon citreolus Green-backed trogon , Trogon viridis White-tailed trogon , Trogon chionurus Baird's trogon , Trogon bairdii Guianan trogon , Trogon violaceus Amazonian trogon , Trogon ramonianus Gartered trogon , Trogon caligatus Mountain trogon , Trogon mexicanus Chocó trogon , Trogon comptus Collared trogon , Trogon collaris Elegant trogon , Trogon elegans Coppery-tailed trogon , Trogon ambiguus Orange-bellied trogon , Trogon aurantiiventris Masked trogon , Trogon personatus Black-throated trogon , Trogon rufus Surucua trogon , Trogon surrucura Northern Surucua trogon , Trogon aurantius Blue-crowned trogon , Trogon curucui Black-tailed trogon , Trogon melanurus Ecuadorian trogon , Trogon mesurus Slaty-tailed trogon , Trogon massena Lattice-tailed trogon , Trogon clathratus Genus Euptilotis Eared quetzal , Euptilotis neoxenus Genus Pharomachrus Resplendent quetzal , Pharomachrus mocinno Crested quetzal , Pharomachrus antisianus White-tipped quetzal , Pharomachrus fulgidus Golden-headed quetzal , Pharomachrus auriceps Pavonine quetzal , Pharomachrus pavoninus ഇതും കാണുക List of Trogoniformes by population അവലംബം ബാഹ്യ ലിങ്കുകൾ Trogonidae എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Trogon videos Archived 2016-04-12 at the Wayback Machine .
on the Internet Bird Collection Tree of Life: Trogonidae Archived 2020-07-24 at the Wayback Machine .
ട്രൈലോബൈറ്റ് ഇംഗ്ലീഷ് വിലാസം https://ml.wikipedia.org/wiki/Trilobite
ആർത്രോപോഡ വിഭാഗത്തിൽ പെട്ട കടലിൽ ജീവിച്ചിരുന്ന ജീവികൾ ആണ് ട്രൈലോബൈറ്റുകൾ .
കാംബ്രിയൻ കാലം മുതൽ ജീവിച്ചിരുന്ന ഇവയ്ക്ക് പാലിയോസോയിക് കാലഘട്ടത്തിൽ വംശനാശം സംഭവിച്ചു.
ട്രൈലോബൈറ്റുകളുടെ ശരീരം പല കഷണങ്ങൾ ചേർന്നതാണ്.
ഓരോ കഷണത്തിലും ഓരോ ജോടി കാലുകളുണ്ടായിരിക്കും.
തലയ്ക്കുമുകളിലായാണ് ഇവയുടെ കണ്ണുകൾ.
ഞണ്ടുകളെപ്പോലെ കട്ടിയുള്ള ഇവയ്ക്ക് കട്ടിയുള്ള പുറന്തോടുണ്ടായിരുന്നു.
ട്രൈലോബൈറ്റുകൾ പലതരക്കാരുണ്ടയിരുന്നു, ഇവയുടെ 17000 ത്തിൽ പരം ഉപനിരകളെ ഇത് വരെ തിരിച്ചറിഞ്ഞിടുണ്ട്.
മണ്മറഞ്ഞുപോയ ഇവയെപ്പറ്റിയുള്ള വിവരങ്ങൾ ലഭിക്കുന്നത് ഫോസിലുകളിൽ നിന്നാണ്.
ട്രൈലോബൈറ്റ് ഫോസ്സിൽ അവലംബം പുറത്തേക്കുള്ള കണ്ണികൾ Trilobites In The Marble Mountains, Mojave Desert, California Trilobites In The Nopah Range, Inyo County, California The Virtual Fossil Museum - Class Trilobita - Including extensive photographs organized by taxonomy and locality.
Western Trilobites Association Kevin's Trilobite Gallery - a collection of photographs of trilobite fossils Canadian trilobite web site: photographs of trilobite fossils Archived 2012-11-06 at the Wayback Machine .
The Paleontological Society
ട്രൊപാക് ഇംഗ്ലീഷ് വിലാസം https://ml.wikipedia.org/wiki/Tropak Russian folk dance Trepak Russian soldiers dancing in barracks.
Painting by Frédéric de Haenen , 1913.
സ്ലോബോജാൻ പ്രദേശമായ ഉക്രെയ്നിലെയും റഷ്യയിലെയും (ഖാർകിവ്, ബെൽഗൊറോഡ് നഗരങ്ങൾക്ക് ചുറ്റുമുള്ള) പ്രധാനമായി സാപ്പോറോഷ്യൻ കോസാക്കുകളുടെ പിൻഗാമികളുടെയും മധ്യ റഷ്യയിൽ നിന്നും തെക്കൻ റഷ്യയിൽ നിന്നുമുള്ള താമസക്കാരുടെയും പരമ്പരാഗത റഷ്യൻ, ഉക്രേനിയൻ നാടോടി നൃത്തമാണ് ട്രൊപാക്.
(റഷ്യൻ: Трeпак; ഉക്രേനിയൻ: Трoпак)
ചോർഡൽ ഉപയോഗത്തിൽ അറിയപ്പെടുന്ന ഹോപാക്കിൽ നിന്ന് ട്രോപാക്ക് വ്യത്യാസപ്പെട്ടിരിക്കുന്നു.
നൃത്തത്തിലുടനീളം ടെമ്പോ ക്രമേണ വേഗത്തിലാക്കുന്നു.
കോബ്സാർ എന്ന് വിളിക്കുന്ന അന്ധരായ ചുറ്റിസഞ്ചരിക്കുന്ന സംഗീതജ്ഞർ അവരുടെ ബന്ദുറകളും കോബ്സകളോടൊപ്പം അവതരിപ്പിക്കുന്ന പരമ്പരാഗത വാദ്യോപകരണ നൃത്തങ്ങളിലൊന്നാണ് ട്രെപാക്.
കിഴക്കൻ ഉക്രെയ്നിലെ ഗ്രാമീണ വയലിനിസ്റ്റുകളുടെ ശേഖരത്തിൽ പലപ്പോഴും ഉൾപ്പെടുത്തിയിരുന്ന നൃത്തങ്ങളിൽ ഒന്നായിരുന്നു ഇത്.
പ്യോട്ടർ ഇലിച് ചൈക്കോവ്സ്കിയുടെ ദി നട്ട്ക്രാക്കർ എന്ന ബാലെയിൽ നിന്നുള്ള ട്രെപാക്ക് അതിന്റെ ഏറ്റവും മികച്ച പ്രാതിനിധ്യങ്ങളിലൊന്നാണ്.
അദ്ദേഹത്തിന്റെ വയലിൻ കൺസേർട്ടോ ഡി മേജർ Op. 35.
യുടെ അവസാന ചലനത്തിലും നൃത്ത സംഗീതം ഉപയോഗിച്ചു.
മോഡസ്റ്റ് മുസ്സോർഗ്സ്കിയുടെ സോങ്സ് ആന്റ് ഡാൻസെസ് ഓഫ് ഡെത് ലെ മൂന്നാമത്തേ ഗാനം "ട്രെപാക്" എന്ന് നാമകരണം ചെയ്തു.
നൃത്തത്തിൽ
ട്രോപാക് നിരവധി സംഗീത, നൃത്ത സവിശേഷതകൾ ഹോപാക്കുമായി പങ്കിടുന്നു.
ആഘോഷവേളകളിൽ അവതരിപ്പിക്കുന്ന കോസാക്ക് സാമൂഹിക നൃത്തങ്ങളായി രണ്ടു നൃത്തങ്ങളും വികസിച്ചു.
അവലംബം (in Ukrainian) Humeniuk, Andriy (1962).
Ukrainian Folk Dances (Українські Hароднi Танцi) , Academy of Sciences of the Ukrainian SSR.
(in Ukrainian) Humeniuk, Andriy (1963).
Folk Choreographic Art of Ukraine (Hароднe Xореографiчнe Mиcтeцтвo України) , Academy of Sciences of the Ukrainian SSR.
ട്രൊവുലാൻ ഇംഗ്ലീഷ് വിലാസം https://ml.wikipedia.org/wiki/Trowulan
ഇന്തോനേഷ്യയിലെ കിഴക്കേ ജാവ യിലെ മൊജൊകെർടോ റീജൻസി യിൽപ്പെടുന്ന ട്രൊവുലാൻ ഉപജില്ലയിലെ ഒരു പുരാവസ്തു സ്ഥലമാണ് ട്രൊവുലാൻ .
100 ചതുരശ്ര കിലോമീറ്റർസ്ഥലം ഇവിടെ പുരാവസ്തു സൈറ്റായി അടയാളപ്പെടുത്തിയിരിക്കുന്നു.
പുരാതന മജപഹി സാമ്രാജ്യത്തിന്റെ തലസ്ഥാനമായിരുന്ന നഗരം സ്ഥിതിചെയ്തിരുന്നത് ഇവിടെയാണ്.
എംപു പ്രപൻക ഇതിനെപ്പറ്റി 14-ാം നൂറ്റാണ്ടിൽ എഴുതപ്പെട്ട കാവ്യമായ നഗരക്രെടഗാമയിലും 15-ാം നൂറ്റാണ്ടിലെ ഒരു ചൈനീസ് ലിഖിതത്തിലും പരാമശിച്ചിരിക്കുന്നു.
മജപഹി സാമ്രാജ്യത്തിന്റെ തലസ്ഥാനമായിരുന്ന നഗരത്തിന്റെ പേര് വിൽവാടിക എന്നായിരുന്നു.
സാമ്രാജ്യത്തിന്റെ പേരിന്റെ പര്യായമായിരുന്നു ഈ പേര്.
1478 ൽ ഗിരിന്ദ്രവർധന കെർടഭൂമിയെ തോല്പിക്കാനായി നടത്തിയ ആക്രമണത്തിൽ ഈ നഗരം തകർന്നു.
ഈ ആക്രമണത്തിനുശേഷം മജപഹിയുടെ തലസ്ഥാനം ദഹ(കെഡിരി)യിലേക്ക് മാറ്റി.
ട്രൊവുലാൻ മ്യൂസിയത്തിൽ ഇവിടെനിന്നും ലഭിച്ച വസ്തുക്കൾ ഉൾക്കൊള്ളിച്ചിട്ടുണ്ട്.
നഗരക്രെടഗാമയിൽ മജപഹി കൊട്ടാരത്തിന്റെയും അതിന്റെ ചുറ്റുപാടുകളുടെയും വിവരണങ്ങൾ ഉണ്ട്.
എന്നാൽ അതിന്റെ രാജകീയവും മതപരവുമായ വിവരങ്ങൾ മാത്രമേ ഇതിൽ കണ്ടെത്താനാവുകയുള്ളൂ.
ചില വിശദാംശങ്ങൾ അവ്യക്തമായതിനാൽ ഇതിൽനിന്നും സാമ്രാജ്യത്തിന്റെ തലസ്ഥാനത്തിന്റെ രൂപരേഖ നിർമ്മിക്കുന്നതിൽ വിവിധ വിദഗ്ദ്ധർ വിവിധ നിഗമനങ്ങളിലാണ് എത്തിച്ചേർന്നത്.
ട്രൊലുവാനിലെ ആദ്യകാല ഗവേഷണങ്ങൾ അമ്പലങ്ങൾ, ശവകുടീരങ്ങൾ, സ്നാഘട്ടങ്ങൾ തുടങ്ങിയ സ്മാരകങ്ങളെ ചുറ്റിപ്പറ്റിയാണ് നടന്നത്.
സമീപകാല പുരാവസ്തു പഠനങ്ങൾ മറ്റു നാഗരിക ഘടകങ്ങളായ വ്യവസായം, വ്യാപാരവും മതപരവുമായ പ്രവർത്തനങ്ങൾ, ജനസാന്ദ്രത കൂടിയ പ്രദേശങ്ങൾ, ജലസേചന പദ്ധതികൾ, കനാലുകൾ തുടങ്ങിയവയുടെ ശേഷിപ്പുകളും കണ്ടെടുക്കുകയുണ്ടായി.
ഇവ 14-ാംനൂറ്റാണ്ടിലും 15-ാം നൂറ്റാണ്ടിലും ഇവിടെയുണ്ടായിരുന്ന ജനസാന്ദ്രതകൂടിയ പട്ടണത്തിന്റെ തെളിവുകളാണ്.
2009 ഒക്ടോബറിൽ ഇന്തോനേഷ്യയിലെ സാംസ്കാരിക വിനോദസഞ്ചാരവകുപ്പ് ട്രൊവുലാനെ യുനെസ്കോയുടെ ലോക പൈതൃക പട്ടികയിലേക്ക് സമർപ്പിച്ചു.
ആധുനിക സോഴ്സുകളിലെ വിവരണങ്ങൾ ബജങ്ങ് രാടു 1929 ൽ, പുനർനിർമ്മാണത്തിനു മുൻപ്
നഗരക്രെടഗാമ കാവ്യത്തിലെ പ്രപൻക പ്രകാരം രാജകീയ സമുച്ചയം ചുവന്ന ഇഷ്ടികകൊണ്ടുള്ള കട്ടിയേറിയ മതിൽകൊണ്ട് ചുറ്റപ്പെട്ടിരുന്നു.
അതിനടുത്ത് ഒരു സായുധമായ കാവൽപുരയുണ്ടായിരുന്നു.
കൊട്ടാരത്തിന്റെ പ്രധാന കവാടം വടക്കേ മതിലിലാണ് സ്ഥിതിചെയ്തിരുന്നത്.
ഇവയിൽ ചിത്രപ്പണികളുള്ള വലിയ ഇരുമ്പുവാതിൽ ഉറപ്പിച്ചിരുന്നു.
വടക്കേ കവാടത്തിനുപുറത്ത് നീളമേറിയ ഒരു കെട്ടിടം ഉണ്ടായിരുന്നു.
ഇവിടെയാണ് രാജസഭാംഗങ്ങൾ സമ്മേളിച്ചിരുന്നത്.
കൂടാതെ ഒരു ചന്തയും വിശുദ്ധ വഴികളും ഉണ്ടായിരുന്നു.
19-ാം നൂറ്റാണ്ടിലാണ് പുരാതന നഗരത്തിന്റെ അവശിഷ്ടങ്ങൾ ട്രൊവുലാനിൽ കണ്ടെത്തിയത്.
1811 മുതൽ 1816 വരെ ഡച്ച് ഈസ്റ്റ് ഇൻഡീസിന്റെ ഗവർണ്ണറായിരുന്ന സർ തോമസ് സ്റ്റാംഫോർഡ് റാഫിൾസ് ഈ ദ്വീപിന്റെ ചരിത്രത്തിൽ വളരെ തൽപ്പരനായിരുന്നു.
അദ്ദേഹം രാജ്യത്തി വിവിധ പ്രദേശങ്ങളിലായി ചിതറിക്കിടക്കുന്ന ക്ഷേത്രങ്ങളുടെ അവശിഷ്ടങ്ങൾ റിപ്പോർട്ടുചെയ്തു.
പുരാവസ്തു സ്ഥലങ്ങൾ ട്രൊവുലാൻ പുരാവസ്തു കേന്ദ്രം.
ചുവന്ന ചതുരങ്ങൾ പുരാവസ്തു സ്ഥലങ്ങളാണ്.
മങ്ങിയ സിയാൻ നിറത്തിലുള്ളത് പുരാതന കനാലുകളാണ്.
ട്രൊവുലാനിൽനിന്നും കണ്ടെടുത്ത ഭൂരിഭാഗം പുരാവസ്തു ശേഷിപ്പുകളും ട്രൊവുലാൻ മ്യൂസിയത്തിൽ സൂക്ഷിച്ചിരിക്കുന്നു.
മ്യൂസിയം സെഗരൻ തടാകത്തിന്റെ തെക്കുഭാഗത്തായി സ്ഥിതിചെയ്യുന്നു.
ട്രൊവുലാന്റെ ഉള്ളിലും ചുറ്റുപാടുമുള്ള ഉത്ഘനനം പഴയ നാഗരികതയുടെ വിവിധ ഭാഗങ്ങൾ അനേകം മീറ്റർ ചെളിയിലും അഗ്നിപർവ്വത ചാരത്തിലും മൂടിക്കിടക്കുന്നതായി കാണിക്കുന്നു.
അടുത്തുള്ള കെലുഡ് പർവ്വതത്തിന്റെ ഇടക്കിടെയുള്ള പൊട്ടിത്തെറിയിലും ബ്രൻടാസ് നദിയിൽനിന്നുള്ള വെള്ളപ്പൊക്കത്തിലും ഇവ മുങ്ങിപ്പോയിരിക്കുന്നു.
അനേകം പുരാവസ്തു ശേഷിപ്പുകൾ ട്രൊവുലാനിൽ ചിതറിക്കിടക്കുന്നു.
പലതും നശിച്ചുപോയിട്ടുണ്ട്.
മറ്റു പലതും പുനർ നിർമ്മിതിക്ക് വിധേയമായിട്ടുണ്ട്.
ചുവന്ന ഇഷ്ടിക ഉപയോഗിച്ചാണ് പുനർ നിർമ്മാണം നടത്തുന്നുണ്ട്.
കാൻഡി തികുസ് സ്നാന ഘട്ടം വീടുകൾ
പുരാവസ്തു ഉത്ഘനനങ്ങൾ വീടുകളുടെ തറകളിലും ചുവരിലും ഉണ്ടായിരുന്ന ഇഷ്ടികകൾ കണ്ടെടുത്തിട്ടുണ്ട്.
ചില സാഹചര്യങ്ങളിൽ ഇവയുടെ രണ്ടോ മുന്നോ പാളികൾ ഒന്നിനുമീതെ ഒന്നായി പടുത്തുയർത്തിയിട്ടുണ്ട്.
ഈ വീടുകൾ കിണറുകളും നിർഗ്ഗമന മാർഗ്ഗങ്ങളും നിറഞ്ഞതായിരുന്നു.
ഇഷ്ടികയും കളിമണ്ണും ഉപയോഗിച്ച് കെട്ടിയ വലിയ ജലസംഭരണികളും കിണറുകളും ഇവിടെനിന്നും കണ്ടെടുത്തിട്ടുണ്ട്.
ഈ കാലഘട്ടത്തിലെ സ്വർണ്ണആഭരണങ്ങളുടെ അനേകം കഷണങ്ങൾ കിഴക്കേ ജാവയുടെ വിവിധ പ്രദേശങ്ങളിൽനിന്നും കണ്ടെടുത്തിട്ടുണ്ട്.
ജാവയിൽ സ്വർണ്ണത്തിന്റെ ഉറവിടങ്ങൾ ഇല്ലെന്നുപറയാം എന്നാൽ സുമാത്ര , ബൊർണിയോ , സുലവേസി എന്നിവിടങ്ങളിൽ നിന്നും ഇറക്കുമതിചെയ്തതാണ് സ്വർണ്ണം.
ഇത് അനേകം സ്വർണ്ണപണിക്കാർക്ക് ജാവയിലും ജോലി കണ്ടെത്തിക്കൊടുത്തു.
ഇതും കാണുക മജപഹിത് ശ്രിവിജയ പുരാവസ്തു പാർക്ക് ബൊറൊബുഡുർ പുരാവസ്തു പാർക്ക് ഇന്തോനേഷ്യൻ വാസ്തുവിദ്യ ഇന്തോനേഷ്യയിലെ കാൻഡി അവലംബങ്ങൾ പൊതുവേ Didier Millet, volume editor: John Miksic, Indonesian Heritage Series: Ancient History , Hardcover edition – Aug 2003, Archipelago Press, Singapore 169641, ISBN 981-3018-26-7 Notes
ട്രോംബിഡിയം ഇംഗ്ലീഷ് വിലാസം https://ml.wikipedia.org/wiki/Trombidium
വിവരണം നൽകിയിട്ടുള്ള 30 ഓളം ഇനങ്ങളുള്ള മൈറ്റ് ജനുസ്സാണ് ട്രോംബിഡിയം .